UREKA ตั้งเป้าปี 59 รายได้ 450 ลบ. มี backlogราว 300 ลบ.
UREKA ตั้งเป้าปี 59 รายได้ 450 ลบ. มี backlogราว 300 ลบ.
8 ธ.ค. 2558

นายนรากร ราชพลสิทธิ์ ประธานเจ้าหน้าที่บริหารและกรรมการผู้จัดการ บริษัท ยูเรกา ดีไซน์ จำกัด (มหาชน) หรือ UREKA เปิดเผยว่า แนวโน้มผลประกอบการในปี 59 คาดจะกลับมาเทิร์นอะราวด์ได้ เนื่องจากมองว่าอุตสาหกรรมยานยนต์น่าจะถึงจุดต่ำสุดแล้วในปีนี้ และจะเริ่มกลับมาฟื้นตัวอย่างช้าๆ
โดยบริษัทฯตั้งเป้ารายได้รวมไว้ที่ 450 ล้านบาท แบ่งเป็นรายได้จากการผลิตเครื่องจักรสำหรับกลุ่มอุตสาหกรรมยานยนต์ (Design To Order) จำนวน 300 ล้านบาท รายได้จากการผลิตเครื่องจักรสำหรับกลุ่มเกษตรและกลุ่มอุตสาหกรรมพลาสติก (Make To Order) จำนวน 100 ล้านบาท รายได้จากกลุ่มสินค้าเทรดดิ้ง (ซื้อมาขายไป) และบริการด้านวิศวกรรมจำนวน 30 ล้านบาท และกลุ่มสุดท้ายจะเป็นธุรกิจใหม่ที่สร้างรายได้ให้กับบริษัทฯอย่างสม่ำเสมอ โดยคาดว่าจะนำเสนอที่ประชุมคณะกรรมการเพื่อพิจารณาในช่วงต้นปีหน้า
ทั้งนี้ ปัจจุบัน UREKA มีมูลค่างานในมือ (Backlog) ประมาณ 300 ล้านบาท แบ่งเป็นกลุ่มอุตสาหกรรมยานยนต์ (Design To Order) มูลค่า 210 ล้านบาท ,กลุ่มเกษตรและกลุ่มอุตสาหกรรมพลาสติก (Make To Order) มูลค่า 80 ล้านบาท และกลุ่มสินค้าเทรดดิ้งและบริการด้านวิศวกรรม มูลค่า 10 ล้านบาท โดยคาดว่าจะรับรู้รายได้ในปีนี้ ประมาณ 50 % ส่วนที่เหลือจะทยอยรับรู้ในปีหน้า
นอกจากนี้ บริษัทฯยังอยู่ระหว่างยื่นประมูลงานใหม่อีกมูลค่า มูลค่า 120 ล้านบาท คาดจะทราบผลประมูลในปีนี้ โดยบริษัทฯคาดหวังว่าจะได้รับงานประมาณ 50% ของมูลค่างานทั้งหมดที่ยื่นไป
นอกจากนี้ บริษัทฯเตรียมออกผลิตภัณฑ์ใหม่ในกลุ่มเกษตรอีก 3 ผลิตภัณฑ์ ได้แก่ เครื่องเก็บมันสำปะหลัง, เครื่องปลูกสับปะรดและเครื่องคว้านเม็ดลำไยนั้น ปัจจุบันอยู่ระหว่างการพัฒนา ซึ่งคาดว่าจะพัฒนาเสร็จในปีนี้และจะพร้อมจำหน่ายในต้นปีหน้า โดยคาดว่าสัดส่วนรายได้จากธุรกิจเกษตรปีนี้จะอยู่ที่ 10% ของรายได้รวม และปีหน้าคาดว่าจะเพิ่มเป็น 20% ซึ่งที่ผ่านมาบริษัทฯได้เปิดตัวไปแล้ว 4 ผลิตภัณฑ์ คือ 1.เครื่องฆ่ามอดข้าวและไข่ข้าว 2.เครื่องปลูกมันสำปะหลัง 3.เครื่องสีข้าวชุมชน 4.เครื่องรีดยางพารา
สำหรับงบลงทุนในปีหน้าอยู่ที่ ประมาณ 20 ล้านบาท ใช้สำหรับซื้อเครื่องจักรเพื่อขยายกำลังการผลิตชิ้นส่วนในการทำเครื่องจักร เพื่อลดต้นทุน ทดแทนการสั่งจาก Supplier